Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: 3. számú melléklet a 34/2002. (XII. 23.) BM rendelethez
Paragraph Index: 943

e) a szavazókör bélyegzõjének lenyomata legyen rajta az adatlapon. 4. Az adatlapok továbbításának, feldolgozásának elõkészítése 4.1. A gyors továbbítás érdekében az adatokat felefonon, telefaxon vagy az adatlapok szállításával is továbbítani lehet. 4.2. A telefonos adattovábbításhoz az adatot küldõk számára azonosító jelszavakat kell kiadni. Az OEVI-nél és a HVI-nél az adatok fogadását és ellenõrzését meg kell szervezni. A telefonos adatfogadó helyeket el kell látni kellõ számú üres adatlappal. Az ellenõrzéshez a nem okmányirodai HVI igénybe veheti a helyi összesítõ rendszert. Az OEVI-nél és az okmányirodai HVI-nél az ellenõrzést a központi összesítõ rendszerben kell elvégezni. 4.3. A választhatóan használandó helyi összesítõ számítógépes szoftver telepítését – a TVI szakmai irányításával – a közigazgatási hivatal szervezi meg. III. Az SZSZB jegyzõkönyvvezetõjének, a HVI-nek és az OEVI-nak az adatlapok feldolgozásával kapcsolatos feladatai 5. A jegyzõkönyvvezetõ feladatai 5.1. A szavazás befejezését követõen meg kell állapítani a szavazás napján a névjegyzékbe felvett és a névjegyzékbõl törölt választópolgárok számát, valamint a választás befejezésekor a névjegyzéken szereplõk számát. A jegyzõkönyvvezetõ ezeket az adatokat, valamint a megye/fõváros, település/kerület nevét és az elõzõ nap 16 óráig a névjegyzékbe felvett választópolgárok számát az adatlap és egy jegyzõkönyvpéldány fejrovatába beírja. E munkafázis elõkészítése a szavazókör bezárását közvetlenül megelõzõen is megkezdõdhet. 5.2. Az urnabontás, majd az elsõ szavazatszámlálás után a jegyzõkönyvvezetõ a szavazóköri elõzetes választási eredményt rögzítõ adatlapot kitölti. Az SZSZB által még vitatott szavazatok számát is felvezeti az adatlapra. A kitöltött adatlapot a HVI vezetõjének utasítása szerint azonnal továbbítja. 6. A HVI feladatai 6.1. A HVI fogadja a beérkezõ adatlapokat. Ellenõrzi azok kitöltését, számszaki összefüggéseit. Amennyiben adathiány vagy összefüggés-hiba van az adatlapon, azt a jegyzõkönyvvezetõvel egyeztetve javítja. 6.2. A HVI az adatlapok átvétele, ellenõrzése, javítása után az adatlapokat haladéktalanul továbbítja (átadja) az OEVI-nek számítógépes feldolgozásra. Az adatlapokat folyamatosan kell továbbítani a feldolgozó központba, tehát nem kell megvárni, míg a több szavazókörrel rendelkezõ település összes szavazókörébõl beérkeznek az adatlapok. 6.3. A HVI vezetõje a jegyzõkönyvvezetõ jelzése alapján rendkívüli esetben elrendelheti a beérkezett és feldolgozott adatlap visszavonását. Kötelezõ visszavonni az adatlapot, ha annak adattartalma az elõzetes eredményt befolyásolható eltérést mutat az idõközben kialakult állapottól. Az adatlap visszavonásakor a HVI vezetõje kitölti a „Szavazóköri adatlap visszavonása” címû nyomtatványt, melyet továbbít az OEVI-ba feldolgozás céljából 7. Az OEVI feladatai 7.1. A szavazás napján 19.00 órától az OEVI mûködteti az országos számítógépes szavazatösszesítõ rendszert (melynek része az elõzetes eredmény megállapítására szolgáló szavazatösszesítõ rendszer), fogadja és feldolgozza a HVI-ktõl beérkezõ szavazóköri adatlapokat, illetve azok adatait. 7.2. Az adatrögzítést követõen történik a hibajavítás, tehát csak azokat az adatlapokat kell ellenõrizni, amelyeknél a rögzítõ program hibát jelzett. Hibás adatlap nem kerül a rendszerben feldolgozásra, ezért azok javítására az OEVI vezetõje azonnal intézkedik. A javítást a HVI vezetõjével és az adatlapot kiállító jegyzõkönyvvezetõvel egyetértésben végzi. 7.3. Az adatlapokkal egy idõben a HVI-be már beérkezett jegyzõkönyvek is rögzíthetõk. (A jegyzõkönyvek rögzítési, továbbítási szabályait a 4. számú melléklet tartalmazza.) 7.4. A számítógépes rendszer teljes okmányirodára kiterjedõ üzemzavara esetén az OEVI a TVI vezetõjének rendelkezése szerinti tartalék helyszínre juttatja a feldolgozandó adatokat. 7.5. Az adatlapok rögzítését a szavazás napján az OVI intézkedésére kell befejezni. Ha minden szavazókörbõl beérkezett minden adatlap (ennek hiányában jegyzõkönyv), az OEVI lezárja az elõzetes szavazatösszesítést. Ha azonos szavazókörbõl az adatlap és a jegyzõkönyv is beérkezett, de az adatlap feldolgozása még nem történt meg, úgy csak a jegyzõkönyvet kell rögzíteni. 7.6. Az OEVI a szavazást követõ nap 18.00 óráig mûködteti a választási számítógépes rendszert. 8. A TVI feladatai A szavazás napján és az azt követõ napon mûködteti az országos számítógépes szavazatösszesítõ rendszert. Gondoskodik a szavazatösszesítés folyamatát akadályozó zavarok, vészhelyzetek elhárításáról az OVI egyidejû tájékoztatásával. 9. Az OVI feladatai A szavazás napján és az azt követõ napon a számítógépes választási rendszerben fogadja, összesíti az adatokat, és tájékoztatja a közvéleményt az elõzetes eredményrõl.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes